Ο ρόλος της εργασίας σε λήπτες/τριες υπηρεσιών ψυχικής υγείας: ποιοτική μελέτη του βιώματος της εργασίας σε εργαζόμενους/ες του Κοι.Σ.Π.Ε. δυτικού τομέα Θεσσαλονίκης
Creators: name: Χατζηστυλλή, Ιωάννα Κυριάκου
Publisher: name: Aristotle University of Thessaloniki
Year: 2023
Subjects: Ψυχική ασθένεια
Υποστηριζόμενη εργασία
Προστατευόμενη εργασία
Mental illness
Supported employment
Sheltered employment

description: Όπως είναι γνωστό από τη βιβλιογραφία η ανεργία είναι μια επιζήμια για την ψυχική υγεία κατάσταση. Ωστόσο και παρά τα αποδεδειγμένα πολλαπλά οφέλη της εργασίας τα άτομα με διάγνωση κάποιας σοβαρής ψυχικής διαταραχής εργάζονται όλο και λιγότερο με το ποσοστό να μη ξεπερνά το 20%. Σκοπός της παρούσας έρευνας ήταν η μελέτη του βιώματος της εργασίας ή της απουσίας αυτής σε άτομα με σοβαρές ψυχικές ασθένειες, ώστε να διαφωτιστούν κάποιες πτυχές αυτής της πραγματικότητας όπως οι παράγοντες που διευκολύνουν την επαγγελματική αποκατάσταση και οι παράγοντες που δυσκολεύουν την εύρεση ή διατήρηση της εργασίας. Για τη διερεύνηση των παραπάνω επιλέχθηκε η ποιοτική μέθοδος ανάλυσης της θεματικής ανάλυσης. Τα δεδομένα συλλέχθηκαν μέσω ημι-δομημένων συνεντεύξεων στις οποίες συμμετείχαν 15 εργαζόμενοι/ες από τον Κοι.Σ.Π.Ε. (κοινωνικός συνεταιρισμός περιορισμένης ευθύνης) δυτικής Θεσσαλονίκης- ψυχιατρική δομή που απασχολεί λήπτες/τριες υπηρεσιών ψυχικής υγείας σε συνθήκες πιο προστατευμένες. Από την ανάλυση προέκυψαν 3 θεματικές κατηγορίες: (1) η εργασιακή εμπειρία μετά τη διάγνωση της ψυχικής ασθένειας, (2) η εργασιακή εμπειρία στον Κοι.Σ.Π.Ε. και (3) τα οφέλη της εργασίας. Συμπερασματικά φάνηκε ότι οι εργασιακές δομές του Κοι.Σ.Π.Ε. συνδυάζουν στοιχεία από ποικίλες εργασιακές μορφές που απευθύνονται στο συγκεκριμένο πληθυσμό όπως η υποστηριζόμενη και η προστατευόμενη εργασία. Συγκεκριμένα φάνηκε πως καμία από αυτές τις μορφές δεν αποτελεί μόνο θετική ή μόνο αρνητική εμπειρία πράγμα το οποίο κάνει εμφανή την ανάγκη για βελτίωση των ήδη υπαρχόντων δομών αλλά και τη δημιουργία καινοτόμων.
description: Relevant literature indicates that unemployment is harmful for mental health. However – and despite the multiple proven benefits of work – people diagnosed with severe psychological disorders work less and less, with their percentage not exceeding 20%. The purpose of the present study was to investigate how people facing serious mental illness experience employment or the absence of it, elucidating the factors that facilitate vocational rehabilitation and the factors that impede finding and maintaining a job. In order to investigate the above, the qualitative method of thematic analysis was applied to data collected via semi – structured interviews with 15 employees working at the Social Cooperative of western Thessaloniki, a mental health facility in which people with severe mental disorders are occupied under sheltered conditions. The analysis resulted in 3 thematic categories: (1) the working experience after the diagnosis of a mental illness, (2) the working experience at the Social Cooperative, and (3) the benefits of employment. In conclusion, the study showed that work in the Social Cooperative combines elements of sheltered and supported employment, that are usual forms of employment for persons with severe mental disorders. More particularly, it seems that none of these forms of employment is either a solely positive or solely negative experience, meaning that the need for improving the existing working opportunities remains, as well as the need for creating more innovative ones.